**Viktor Orlovskiy** (1974-yil 12-aprel, Toshkent) – rossiyalik investor va tadbirkor. Fort Ross Ventures kompaniyasi asoschisi.

Biografiya
----------

### Hayotning boshlangʻich davri

Viktor Orlovskiy 1974-yil 12-aprelda Toshkentda tugʻilgan. 1996-yilda Toshkent aloqa elektrotexnika institutini „Avtomatik elektr aloqasi" mutaxassisligi boʻyicha tamomlagan. 2001- yilda esa Moskva davlat iqtisodiyot, statistika va informatika universitetini „Moliya va kredit" mutaxassisligi boʻyicha tamomlagan. Shuningdek uAngliyaning Uorvik universitetida MBA dasturi boʻyicha tahsil olgan.

### Mehnat faoliyati

U oʻz mehnat faoliyatini ABN AMRO Bankining Oʻzbekiston, Gollandiya va Rossiyadagi texnologiya boʻlimlarida boshlagan, u yerda bankning axborot texnologiyalari, korporativ, chakana va investitsiya biznesi sohasidagi transformatsiya dasturlariga rahbarlik qilgan.

2001-yildan 2004-yilgacha u Yevropaning eng ilgʻor banklaridan biri boʻlgan Alfa-Bankda katta vitse-prezident va raqamli transformatsiya dasturi boʻlimi boshligʻi boʻlib ishlagan.

2006-yildan 2008-yilgacha u IBMning Rossiya/MDH davlatlaridagi filialida konsalting boʻlimida ishlagan.

2008-yildan 2015-yilgacha katta vitse-prezident va boshqaruv kengashi aʼzosi va IT bloki boshligʻi sifatida ishlagan. Dunyodagi eng yirik banklardan biri boʻlgan Sberbankning texnologik transformatsiyalar dasturini boshqargan. Bu lavozimda 90 milliondan ortiq jismoniy va 5 million yuridik mijozlar uchun oʻttizdan ortiq yuqori texnologiyali raqamli biznesni oʻz ichiga olgan noyob raqamli ekotizimni yaratdi. Shuningdek, noyob raqamli texnologiya infratuzilmasini joriy etishga erishgan.

2015-yilda Viktor Kaliforniyaga koʻchib oʻtdi. AQSh va Isroildagi startaplarga sarmoya kiritishga ixtisoslashgan Fort Ross Ventures fondiga asos soldi.

2013-yilda IT olamining eng yaxshi yetakchilaridan biri sifatida tan olingan (Oracle mukofoti).

U mualliflik qilgan *„Ot nosoroga k edinorogu. Kak provesti kompaniyu cherez transformatsiyu v sifrovuyu epoxu i izbejat smertelnix lovushek"* kitobi PWC tomonidan „Rossiyada 2020-yil kitobi" mukofotiga sazovor boʻldi. Kitob ingliz va xitoy tillarida ham chiqdi.

Manbalar
--------

1. ↑  „Орловский Виктор Михайлович". *Коммерсантъ*.
2. ↑  „Fort Ross Ventures - Биография". *Fortross.vc*. 2021-yil 14-aprelda asl nusxadan arxivlangan.
3. ↑  „Виктор Орловский - профиль в Forbes". *Forbes.ru*. 2021-yil 14-aprelda asl nusxadan arxivlangan.
4. ↑  „Виктор Орловский - Synergy.online". *synergy.online*.
5. 1 2  „Персоны: Виктор ОРЛОВСКИЙ - IKSMEDIA.RU" (ru). *IKSMEDIA.RU - деловой портал для бизнеса в телекоме, ИТ, медиа*. Qaraldi: 2023-yil 25-oktyabr.
6. ↑  „Виктор Орловский в Альфа-банке". *Alfabank.ru*. 2021-yil 14-aprelda asl nusxadan arxivlangan.
7. ↑  „Виктор Орловский покинул ИТ-блок Сбербанка". *CNews*. 2021-yil 20-aprelda asl nusxadan arxivlangan.
8. ↑  „Эмиссар Грефа: Как бывший менеджер Сбербанка ищет в Долине технологии для россиян". *Forbes*. 2021-yil 27-fevralda asl nusxadan arxivlangan.
9. ↑  „"Нам приходится быть достаточно агрессивными"". *Коммерсантъ*. 2021-yil 25-sentyabrda asl nusxadan arxivlangan.
10. ↑  „Ресурс Грефа. Бывший IT-директор Сбербанка Виктор Орловский покоряет Кремниевую долину". *Forbes*. 2021-yil 20-aprelda asl nusxadan arxivlangan.
11. ↑  „CIO of the Year". *blogs.oracle.com*. 2021-yil 5-iyunda asl nusxadan arxivlangan. Qaraldi: 2021-yil 31-mart.
12. ↑  „"От носорога к единорогу": вышла книга, которая поможет компаниям вписаться в тренды технологической революции". *Esquire*.